Tor Dahl

Tor Dahl (født 18. april 1938) var mangeårig administrerende direktør og konsernsjef i bemanningsselskapet Manpower. 

Etter artium ved Fagerborg skole i Oslo i 1957 studerte Tor Dahl forretnings- og administrasjonsfag ved Oslo Handelsgymnasium (Studentfaglinjen), BI og Colorado College i Colorado Springs USA, foruten videreutdannelse i ledelse og organisasjon. Han var salgs- og reklamekonsulent på eksportsiden i Frionor og informasjonskonsulent og avdelingssjef i Nils M. Apeland AS på 1960-tallet før han startet det norske datterselskapet av det amerikanske bemanningsselskapet Manpower. Fra 1965 til 1997 var han administrerende direktør og konsernsjef for Manpower her i landet. Han hadde også ansvaret for Manpower Norden fra 1970 til 2000 og for Manpower Europe fra 1974 til 1980. Fra 2000 til 2005 var han ansvarlig for internasjonale ledelsesprosjekter i Manpower Inc., som blant annet innebar utarbeidelse og innføring av Manpowers globale verdier i 87 land. Han har gitt ut bøkene "Vi ville hverandre vel og gjorde hverandre gode" (2005) og "Verdier som virker" (2009) om sine erfaringer i verdibasert ledelse..  Dahl har hatt en rekke styreverv i forskjellige bedrifter og organisasjoner, særlig knyttet til norsk-amerikanske relasjoner.  Han er æresmedlem av American Chamber of Commerce. Han har også i stor grad vært benyttet som foredragsholder og foreleser i organisasjon og ledelse.

Tor Dahl har vært gift med sin Monica siden 1963 og har tre døtre og syv barnebarn.  

 Referanser 

 Eksterne lenker 
 Tor Dahl, The Corporation and its Employees: A case story, Journal of Business Ethics, Vol. 8, No. 8, Aug 1989.
 Omtale på Manpower.se

Kategori:Norske konsernsjefer
Kategori:Fødsler i 1938
Kategori:Alumni fra Fagerborg vgs
Kategori:Alumni fra OHG